Lugar viello de Mediano

Iste articlo tracta sobre o lugar viello de Mediano. Ta altros emplegos d'a parola Mediano se veiga Mediano (desambigación).

O lugar viello de Mediano (en castellano Pueblo viejo de Mediano) ye un lugar aragonés d'a val d'a Cinca que en l'actualidat se troba a dintro d'o termin municipal d'a Fueva, en a provincia de Uesca y comarca de Sobrarbe. Se troba totalment deshabitau y en estau d'enrunas como consecuencia d'a suya inundación con l'augua de l'entibo de Mediano dende o martes 29 d'abril de 1969. MENJÓN RUIZ, Marisancho. Jánovas, víctimas de un pantano de papel. Pirineum Editorial. Chaca (Uesca), 2006. ISBN 84-935061-0-9

Fue capital d'o municipio homonimo dende 1834 «Mediano» en a pachina oficial de l'achuntamiento d'A Fueva, consultada o 2 de noviembre de 2010. dica la suya inundación, y feba de cabecera ta dos lugars mas en a redolada: Arasanz (que remató despoblando-se tamién, como consecuencia de l'entibo) y Sant Mitier que por a suya posición cheografica no se trobó guaire afectau.

En l'actualidat, a bel kilometro d'as restas d'o lugar, en o calcil d'o tozal de Sant Mitier se troba cualques casas que beluns d'os antigos habitants de Mediano se i fayón fer, en a ribera de l'entibo y chunto a la carretera A-138 que comunica Balbastro con l'Aínsa. L'asentamiento nuevo, que no tiene a estructura urbana d'os lugars tradicionals, recibe o nombre popular de Mediano nuevo ta distinguir-lo de l'antigo y cacegau.

Etimolochía
O nombre de Mediano ye dificil ta saber d'a on dimana. Manimenos, se sabe que en a parla churra (d'as comarcas interiors d'a Comunidat Valenciana), que ye un castellano que tiene un fuerte substracto aragonés, un mediano ye un terreno de yermo d'entre as uebras.

Imáchens

Fiestas
 Fiesta Mayor: primer cabo de semana d'agosto. «Fiestas» en a pachina oficial de l'achuntamiento d'a Fueva, consultada o 2 de noviembre de 2010.

Referencias

Vinclos externos

Mediano
Mediano
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe